
ΚΑΝΟΝΙΣΜΟΙ 


ΚΑΝΟΝΙΣΜΟΣ ΥΠ’ ΑΡΙΘ. 85/1996 (1) 

Περί συστάσεως και λειτουργίας Εκκλησιαστικού 
Μουσείου της Ιερός Μητροπόλεως Μαρωνείας και 
Κομοτηνής. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Την διάταξιν της παραγρ. 5, άρθρου 45 του Νόμου 
590/1977 «Περί του Καταστατικού Χάρτου της Εκκλησίας 
της Ελλάδος». 

2. Την υπ’ αριθμ. 111/1.3.1996 πρότασιν του Σε- 
βασμιωτάτου Μητροπολίτου Μαρωνείας και Κομοτηνής. 

3. Την από 5.3.1996 Απόφασιν της Διαρκούς Ιερός 
Συνόδου. 

4. Την από 4.10.1996 Απόφασιν Αυτής, ψηφίζει: 

Τον υπ' αριθμ. 85/1996 ΚΑΝΟΝΙΣΜΟΝ, έχοντα ούτω: 


ΚΑΝΟΝΙΣΜΟΣ ΥΠ’ ΑΡΙΘΜ. 85/1996 
«ΠΕΡΙ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ, 
ΕΚΚΛΗΣΙΑΣΤΙΚΟΥ ΜΟΥΣΕΙΟΥ 
ΤΗΣ ΙΕΡΑΣ ΜΗΤΡΟΠΟΛΕΩΣ 
ΜΑΡΩΝΕΙΑΣ ΚΑΙ ΚΟΜΟΤΗΝΗΣ» 

ΚΕΦΑΛΑΙΟΝ Α' 

Σύστασις, Έδρα, Σφραγίς και Σκοποί 
Άρθρον1 

1. Συνιστάται εις την Ιερόν Μητρόπολιν Μαρωνείας και 
Κομοτηνής Ίδρυμα υπό την επωνυμίαν: «ΕΚΚΛΗΣΙ¬ 
ΑΣΤΙΚΟΝ ΜΟΥΣΕΙΟΝ ΙΕΡΑΣ ΜΗΤΡΟΠΟΛΕΩΣ ΜΑ- 
ΡΩΝΕΙΑΣ ΚΑΙ ΚΟΜΟΤΗΝΗΣ», με έδραν την πόλιν της 
Κομοτηνής. Δια την στέγασιντου Ιδρύματος παραχωρεί- 
ται προς τούτο η χρήσις του Βυζαντινού Μνημείου 
(Ιμαρέτ) Κομοτηνής, ανήκοντος εις την κυριότητα της 
Ιερός Μητροπόλεως μετά των παραρτημάτων, προκτι- 
σμάτων και του αυλείου χώρου αυτού, υφισταμένων και 
τυχόν προσκτηθησομένων εις το μέλλον. 

2. Το Εκκλησιαστικόν Μουσείον ανήκει κατ’ αποκλειστι¬ 
κήν κυριότητα, νομήν και κατοχήν εις την Ιερόν 
Μητρόπολιν Μαρωνείας και Κομοτηνής και διοικείται κα¬ 
τά τας διατάξεις του παρόντος. 

3. Το Ίδρυμα έχει κυκλικήν σφραγίδα, φέρουσαν εις το 
κέντρον δικέφαλον αετόν και πέριξ τας λέξεις: «ΙΕΡΑ 
ΜΗΤΡΟΠΟΛΙΣ ΜΑΡΩΝΕΙΑΣ ΚΑΙ ΚΟΜΟΤΗΝΗΣ - 
ΕΚΚΛΗΣΙΑΣΤΙΚΟΝ ΜΟΥΣΕΙΟΝ» δια βυζαντινών γραμμά¬ 
των. 

4. Σκοπός του ιδρύματος είναι: α) η συγκέντρωσις δια- 
φύλαξις, συντήρησις, έκθεσις και προβολή πόσης «ρύσε¬ 
ως εκκλησιαεπικών κειμηλίων, ήτοι: ιερών εικόνων, σκευ¬ 
ών, αμφίων, χειρογράφων, εντύπων βιβλίων, εγγράφων, 
αρχιτεκτονικών μελών, επιτύμβιων επιγραφών και λοιπών, 
υποκειμένων εις κινδύνους φθοράς ή κλοπής εκ μέρους 
ιεροσύλων. β) Η οργάνωσις εκδηλώσεων, πραγματοποίη- 
σις εκδόσεων και πάσα ετέρα δραστηριότης σχετιζομένη 
προς την εκκλησιαστικήν τέχνην και ιστορίαν της Ιεράς 
Μητροπόλεως. 

ΚΕΦΑΛΑΙΟΝ Β' 

Διοικητική Επιτροπή και αρμοδιότητες αυτής 
Άρθρον 2 

1. Το Εκκλησιαστικόν Μουσείον τελεί υπό την άμεσον ε- 

ποπτείαν της Ιεράς Μητροπόλεως Μαρωνείας και 
Κομοτηνής και ως εξηρτημένη Υπηρεσία αυτής, διοικείται 
υπό επταμελούς Διοικητικής Επιτροπής, αποτελουμένης 
εκ του εκάστοτε Μητροπολίτου Μαρωνείας και 
Κομοτηνής, ως Προέδρου, αναπληρουμένου υπό του νο¬ 
μίμου αναπληρωτού αυτού, εκ δύο κληρικών και τεσσά¬ 
ρων λαϊκών, ως τακτικών μελών μετ’ ισαρίθμων αναπλη¬ 
ρωματικών. 

2. Τα μέλη της Διοικητικής Επιτροπής διορίζονται υπό 
του Μητροπολίτου δι’ αποφάσεως αυτού, προτιμωμένων 
των εχόντων ειδικήν κατάρτισιν ή ασχολούμενων με θέ¬ 
ματα εκκλησιαστικής τέχνης και ιστορίας. Η θητεία τού¬ 
των είναι τριετής, δυναμένη να ανανεωθή και το αξίωμα 
τυγχάνει τιμητικόν και άμισθον. 

Άρθρον 3 

1. Η Διοικητική Επιτροπή συνεδριάζει κατόπιν προσκλή- 
σεως του Προέδρου αυτής, ευρίσκεται εν απαρτία όταν 
παρίστανταιτουλάχιστοντέσσαρα μέλη και αποφασίζει ε¬ 
πί των οριζόμενων δια της προσκλήσεως θεμάτων της η¬ 
μερήσιας διατάξεως, δυναμένη να επιληφθή τοιούτων ε¬ 
κτός ημερήσιας διατάξεως μόνον κατόπιν ομοφώνου α¬ 
ποφάσεως. 

2. Η Διοικητική Επιτροπή κατά την πρώτην συνεδρίασίν 
της ορίζει μεταξύτων μελών αυτήςτον Γραμματέα καιτον 
Ταμίαν. 

3. Καθήκοντα επιμελητού του Μουσείου ανατίθενται δι’ 
αποφάσεως του Μητροπολίτου εις κληρικόν της Ιεράς 
Μητροπόλεως Μαρωνείας και Κομοτηνής. 

4. Αι αποφάσεις της Διοικητικής Επιτροπής λαμβάνο- 
νται κατά πλειοψηφίαν. Εις περίπτωσιν ισοψηφίας υπερι¬ 
σχύει η ψήφος του Προέδρου. 

Άρθρον 4 

1. Ο Πρόεδρος εκπροσωπεί το ίδρυμα ενώπιον πάσης 
διοικητικής και δικαστικής αρχής, συγκαλεί το 
Συμβούλιον εις συνεδρίασίν, ορίζωντην ημερησία διάτα- 
ξιν, υπογράφει μετά του Γραμματέως τα έγγραφα, επο- 
πτεύειτης λειτουργίας του ιδρύματος και μεριμνά δια την 
εφαρμογήν των διατάξεωντου παρόντος και των αποφά¬ 
σεων της Διοικητικής Επιτροπής. 

2. Η εκπροσώπησιςτου Ιδρύματος έναντι παντός τρίτου 
δύναται να ανατεθή και εις οιονδήποτε μέλος δι’αποφά- 
σεως της Διοικητικής Επιτροπής. 

3. Ο Γραμματέας διεξάγει την αλληλογραφίαν, την ο¬ 
ποία συνυπογράφει με τον Πρόεδρον, τηρεί τα Πρακτικά 
των συνεδριάσεων της Διοικητικής Επιτροπής, ως και το 
Πρωτόκολλον αλληλογραφίας. 

4. Ο Ταμίας διαχειρίζεται την περιουσίαν του 
Εκκλησιαστικού Μουσείου, είναι υπόλογος έναντι της 
Διοικητικής Επιτροπής και τηρεί τα σχετικά βιβλία και τα 
παραστατικά έγγραφα πληρωμών και εισπράξεων. 

Άρθρον 5 

Η Διοικητική Επιτροπή διοικεί και διαχειρίζεται το 
Εκκλησιαστικόν Μουσείον και ειδικώτερον: 

1. Ορίζει την χρήσιν των χώρων του Μουσείου, τον α¬ 
ριθμόν και τον τρόπον εκθέσεως των κειμηλίων, τας ημέ¬ 
ρας και ώρας επισκέψεωςτου Μουσείου. 

2. Αποφασίζει την εκτέλεσιν οικοδομικών και λοιπών έρ¬ 
γων, την έκδοσιν βιβλίων, φωτογραφιών, διαφανειών, α¬ 
ντιγράφων των κειμηλίων κ.λπ. 

3. Αποφασίζει περί της οργανώσεως εκδηλώσεων, προ¬ 


γραμμάτων, λατρευτικών συνάξεων και πάσης δραστη¬ 
ριότητας του Ιδρύματος. 

4. Συντάσει τον Προϋπολογισμόν και τον Απολογισμόν 
των εσόδων και εξόδων του Εκκλησιαστικού Μουσείου, 
τους οποίους υποβάλλει προς έγκρισιν εις το 
Μητροπολιτικόν Συμβούλιον της Ιεράς Μητροπόλεως 
Μαρωνείας και Κομοτηνής. 

5. Αποδέχεται τας κληρονομιάς, κληροδοσίας και δω¬ 
ρεάς υπέρ του Μουσείου. 

6. Αποφασίζει επί παντός θέματος αναφερομένου εις το 
Μουσείον. 

Άρθρον 6 

Γενικώς δεν επιτρέπεται η απομάκρυνσις κειμηλίων εκ 
του Μουσείου. Επιτρέπεται κατ’ εξαίρεσιν μόνον εις ειδι¬ 
κός περιπτώσεις και μετ’ ητιολογημένην ομόφωνον από¬ 
φαση/της Διοικητικής Επιτροπής. 

ΚΕΦΑΛΑΙΟΝ Γ 

Πόροι, περιουσία του Μουσείου και διαχείρισις αυτών 
Άρθρον 7 

Πόροι του Εκκλησιαστικού Μουσείου είναι: 

1. Αι επιχορηγήσεις της Ιεράς Μητροπόλεως 
Μαρωνείας και Κομοτηνής. 

2. Αι εισφοραί των Ιερών Ναών, Μονών και 
Προσκυνημάτων της Ιεράς Μητροπόλεως. 

3. Αι εισφοραί Δήμων, Κοινοτήτων, Οργανισμών και 
Νομικών Προσώπων Δημοσίου ή Ιδιωτικού Δικαίου. 

4. Αι επιχορηγήσεις του Ελληνικού Δημοσίου ή της 
Ευρωπαϊκής Ενώσεως. 

5. Αι διατιθέμενοι υπέρ αυτού εκ μέρους ιδιωτών κλη¬ 
ρονομιάς κληροδοσίαι και Δωρεαί. 

6. Αι εισπράξεις εξ εισιτηρίου εισόδου εις το Μουσείον, 
εκ πωλήσεως βιβλίων, καρτών, διαφανειών, αντιγράφων 
κειμηλίων και παντός ετέρου σχετικού αντικειμένου. 

7. Αι εισπράξεις εκ πάσης φύσεως εκδηλώσεων οργα- 
νουμένων υπό του Μουσείου. 

8. Τα έσοδα εξ ανεγερθησομένων ή διαμορφωθησομέ- 
νων εντός των χώρων του Μουσείου Παρεκκλησίων ή 
Προσκυνηταρίων και εκ των εν αυτοίς τελουμένων λα¬ 
τρευτικών συνάξεων. 

Άρθρον 8 

1. Η διοίκησις και διαχείρησις της περιουσίας του 
Εκκλησιαστικού Μουσείου ενεργείται υπό της 
Διοικητικής Επιτροπής. 

2. Προς είσπραξιν παντός εσόδου εκδίδεται γραμμά- 
τιον εισπράξεως, υπόγραφόμενονυπότου Προέδρου και 
τουΤαμίου και καταχωριζόμενον εις το βιβλίον Ταμείου. 

3. Προς παραλαβήν οιουδήποτε κινητού ή ακινήτου, 
προερχομένου εκ δωρεάς, αγοράς ή άλλης αιτίας, συ- 
ντάσσεται πρωτόκολλον παραλαβής, καταχωριζόμενον 
εις το ειδικόν βιβλίον του Μουσείου. 

4. Πάσα πληρωμή διενεργείται βάσει εντάλματος πλη¬ 
ρωμής υπογραφομένου υπό του Προέδρου και του 
Ταμίου. 

Άρθρον 9 

Οι πόροι του Εκκλησιαστικού Μουσείου διατίθενται: 

1. Δια την πληρωμήν των μισθών και αποζημιώσεων του 
προσωπικού. 

2. Δια την συντήρησιν των κειμηλίων του Μουσείου. 

3. Δια την εκτέλεσιν έργων εξωραίσμού και συντηρήσε- 
ως των εγκαταστάσεών του. 

4. Δια την κατασκευήν ειδικών επίπλων φυλάξεως και 
εκθέσεως των κειμηλίων. 

5. Διατας δαπάνας κλιματισμού, φωτισμού και τηλεφω¬ 
νικής συνδέσεως του Μουσείου. 

6. Δια πάσαν δαπάνην προβλεπομένην υπό του προϋ¬ 
πολογισμού του Μουσείου. 

7. Δια την αγοράν εξ ιδιωτών ή νομικών προσώπων εκ¬ 
κλησιαστικών κειμηλίων προς εμπλουτισμόντούτου. 

ΚΕΦΑΛΑΙΟΝ Δ' 

Βιβλία - Προσωπικόν - Γενικαί διατάξεις 
Άρθρον 10 

1. Το Εκκλησιαστικόν Μουσείον τηρεί ηριθμημένα και 
τεθεωρημένα υπό του Προέδρου της Διοικητικής Επι¬ 
τροπής, τα εξής βιβλία: α) Βιβλίον Πρακτικών 
Συνεδριάσεων Διοικητικής Επιτροπής, β) Βιβλίον 
Ταμείου, γ) Πρωτόκολλον αλληλογραφίας, δ) Βιβλίον μη¬ 
τρώου κειμηλίων, περιέχον πλήρη περιγραφήν αυτών, ε) 
Στελέχη Γραμματίων Εισπράξεων, στ) Στελέχη 
Ενταλμάτων πληρωμών, ζ) Βιβλίον καταγραφής ακινήτου 
περιουσίας και η) Βιβλίον καταγραφής κινητής περιου¬ 
σίας εις το οποίον περιλαμβάνονται τα ανήκοντα εις το ί¬ 
δρυμα πάσης φύσεως κινητά πράγματα. 

2. Τα στοιχεία των ανωτέρω Βιβλίων δύνανται να κατα¬ 
χωρίζονται και εις προσκτηθησόμενον ηλεκτρονικόν υπο¬ 
λογιστήν, μη επιτρεπόμένης όμως της καταργήσεως των 
Βιβλίων εις τη ν περίπτωσιν ταύτην. 

Άρθρον11 

1. Εις περίπτωσιν διαλύσεως του Εκκλησιαστικού 
Μουσείου ή ακίνητος και κινητή περιουσία αυτού περιέρ¬ 
χεται εις το Νομικόν Πρόσωποντης Ιεράς Μητροπόλεως. 
Κειμήλια παραχωρηθέντα υπό σχετικού ειδικού όρου, ε- 
πιστρέφονται εις τα νομικά ή φυσικά πρόσωπα άτινα πα- 
ρεχώρησανταύτα. 

2. Η απόφασις περί διαλύσεως του Εκκλησιαστικού 
Μουσείου, δέον όπως είναι ητιολογημένη και ληφθή δια 
πέντε τουλάχιστον ψήφων, περιλαμβανομένης εκείνης 
του Προέδρου. 

Άρθρον 12 

1. Δια την αντιμετώπισιν των αναγκών λειτουργίας του 
Μουσείου συνιστώνται αι εξής θέσεις: 

α) Μία (1) θέσις Εφόρου, καταλαμβανομένη υπό ειδικού 
επιστήμονος, πτυχιούχου Ανωτάτης Σχολής διαθέτοντος 
σχετικήν εμπειρίαν και επιστημονικόν έργον. 

β) Μία (1) θέσις επιμελητού, καταλαμβανομένη υπόπτυ- 
χιούχου Ανωτάτης Σχολής. 

γ) Μία (1) θέσις φύλακος - γραφέως καταλαμβανομένη 
υπό αποφοίτου Λυκείου ή ομοτίμου Σχολής. 

δ) Μία (1) θέσις καθαρίστριας - κλητήρος, καταλαμβα¬ 
νομένη υπό αποφοίτου Υποχρεωτικής Εκπαιδεύσεως. 

2. Η πλήρωσις μιας ή πλειόνων θέσεων γίνεται δι’ απο¬ 
φάσεων της Διοικητικής Επιτροπής, εφ’ όσον υφίσταται 
οικονομική δυνατότης. 

3. Εις περίπτωσιν οικονομικής αδυναμίας πληρώσεως 
δι’ εμμίσθου προσωπικού των θέσεωντούτων, εις μεν την 
θέσιν Εφόρου διορίζεται εν μέλος της Διοικητικής 
Επιτροπής, προσφέρον αμισθί τας υπηρεσίας αυτού, εις 
δε τας λοιπός, πρόσωπα επιθυμούντο να προσφέρουν 
δωρεάν τας υπηρεσίας των. 


4. Είναι δυνατή η εποχική και δι’ ωρισμένον χρονικόν 
διάστημα πλήρωσις των ως άνω θέσεων. 

Άρθρον 13 

Ο Έφορος διευθύνει το προσωπικόντου Ιδρύματος, με¬ 
ριμνά δια την καλήν λειτουργίαντου Μουσείου, την μελέ¬ 
την, προβολήν και εμπλουτισμόν των κειμηλίων αυτού, ε¬ 
ποπτεύει των εκδόσεων και λοιπών δραστηριοτήτων αυ¬ 
τού, εισηγείται προς την Διοικητικήν Επιτροπήν επί 
παντός θέματος αφορώντος εις το Μουσείον και τας δρα¬ 
στηριότητας αυτού. 

2. Ο Επιμελητής είναι υπεύθυνος δια την καταγραφήν 
και μελέτηντου υλικού του Μουσείου, την επιμέλειαντων 
εκδόσεων και λοιπών δραστηριοτήτων αυτού. 

3. Ο φύλαξ-γραφεύς είναι υπεύθυνος δια την φύλαξιν 
των κειμηλίων, την υποδοχήν των επισκεπτών, την έκδο- 
σιν εισητηρίων εισόδου και είσπραξιν του αντιτίμου, την 
δακτυλογράφησιν των εγγράφων του Μουσείου και δια 
πάσαν συναφή εργασίαν. 

4. Η καθαρίστρια-κλητήρ είναι υπεύθυνος δια την καθα¬ 
ριότητα των εγκαταστάσεων και την εκτέλεσιν πάσης ε¬ 
σωτερικής και εξωτερικής υπηρεσίας ανατιθέμενης αυτή 
παρά του Εφόρου. 

Άρθρον 14 

Αρμοδία δια την ρύθμισιν παντός θέματος μη προβλε- 
πομένου υπάτου παρόντος είναι η Διοικητική Επιτροπή. 

Άρθρον 15 

Η ισχύς του Κανονισμού τούτου άρχεται από της δημο- 
σιεύσεώς του δια της «Εφημερίδος της Κυβερνήσεως» 
και του Περιοδικού «ΕΚΚΛΗΣΙΑ». 

Άρθρον 16 

Εκ της δημοσιεύσεως του παρόντος Κανονισμού προ- 
καλείται δαπάνη εις βάρος του προϋπολογισμού του 
Νομικού Προσώπου της Ιεράς Μητροπόλεως Μαρωνείας 
και Κομοτηνής, το ύψος της οποίας δεν είναι δυνατόν να 
υπολογισθεί. 

Αθήνα, 4 Οκτωβρίου 1996 

Ο Πρόεδρος 
1- Ο Αθηνών ΣΕΡΑΦΕΙΜ 

Ο Αρχιγραμματεύς 
Τ Ο Διαυλείας ΔΑΜΑΣΚΗΝΟΣ 

-♦- 

ΚΑΝΟΝΙΣΜΟΣ ΥΠ’ΑΡΙΘ. 86/1996 (2) 

Περί συστάσεως και λειτουργίας, Εκκλησιαστικού - 
Λαογραφικού Μουσείου (Κειμηλιαρχείου), της Ιεράς 
Μητροπόλεως Κυθήρων. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Την διάταξιν της παραγρ. 5, άρθρου 45 του Νόμου 
590/1977 «Περί του Καταστατικού Χάρτου της Εκκλησίας 
της Ελλάδος». 

2. Την υπ’ αριθμ. 86/1.2.1996 πρότασιν που 
Σεβασμιωτάτου Μητροπολίτου Κυθήρων. 

3. Την από 7.2.1996 Απόφασιν της Διαρκούς Ιεράς 
Συνόδου. 

4. Την από 4.10.1996 Απόφασιν Αυτής, ψηφίζει: 

Τον υπ’ αριθμ. 86/1996 ΚΑΝΟΝΙΣΜΟΝ, έχοντα ούτω: 

ΚΑΝΟΝΙΣΜΟΣ ΥΠ' ΑΡΙΘΜ. 86/1996 
«ΠΕΡΙ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ, 
ΕΚΚΛΗΣΙΑΣΤΙΚΟΥ ΛΑΟΓΡΑΦΙΚΟΥ ΜΟΥΣΕΙΟΥ 
(ΚΕΙΜΗΛΙΑΡΧΕΙΟΥ) 

ΤΗΣ ΙΕΡΑΣ ΜΗΤΡΟΠΟΛΕΩΣ ΚΥΘΗΡΩΝ» 
ΚΕΦΑΛΑΙΩΝ Α' 

Σύσταση, Έδρα, Σφραγίδα και Σκοπός 

Άρθρο 1 

1. Συνιστάται στην Ιερά Μητρόπολη Κυθήρων Ίδρυμα υ¬ 
πό την επωνυμία: «ΕΚΚΛΗΣΙΑΣΤΙΚΟ ΜΟΥΣΕΙΟ (ΚΕΙΜΗΛΙ- 
ΑΡΧΕΙΟ) ΤΗΣ ΙΕΡΑΣ ΜΗΤΡΟΠΟΛΕΩΣ ΚΥΘΗΡΩΝ», με έ¬ 
δρα την Ιερά Μονή του ΟΣΙΟΥ ΘΕΟΔΩΡΟΥ και εγκαθί¬ 
σταται στο κτίριο του παλαιού σχολείου της Μονής, που 
ανήκει κατά κυριότητα το Νομικό Πρόσωπο της Μονής. 

2. Το Εκκλησιαστικό Λαογραφικό Μουσείο (Κειμη- 
λιαρχείο) ανήκει κατ’ αποκλειστική κυριότητα, νομή και 
κατοχή στην Ιερά Μητρόπολη Κυθήρων και διοικείται κα¬ 
τά τις διατάξεις του παρόντος. 

3. Το Ίδρυμα έχει κυκλική σφραγίδα, φέρουσα στο κέ¬ 
ντρο δικέφαλο αετό και γύρω τις λέξεις: «ΙΕΡΑ 
ΜΗΤΡΟΠΟΛΙΣ ΚΥΘΗΡΩΝ - ΕΚΚΛΗΣΙΑΣΤΙΚΟ ΚΑΙ 
ΛΑΟΓΡΑΦΙΚΟ ΜΟΥΣΕΙΟ». 

4. Σκοπός του ιδρύματος είναι κυρίως η συγκέντρωση, 
διαφύλαξη, έκθεση καιπροβολή παντός ό,'τι θεωρείται και 
είναι εκκλησιαστικό κειμήλιο, όπως: ιερές εικόνες, σκεύη, 
άμφια, παλαιά χειρόγραφα, έντυπα βιβλία, έγγραφα με 
εκκλησιαστική και αρχαιολογική αξία, που βρίσκονται δια¬ 
σκορπισμένα σε Ιερούς Ναούς, Ιερές Μονές, παρεκκλή¬ 
σια, εξωκκλήσια κ.λπ. και υπόκεινται στον κίνδυνο της 
φθοράς ή της κλοπής εκ μέρους ιεροσύλων. 

Άρθρο 2 

Διαχειριστική Επιτροπή και αρμοδιότητές της 

1. Το Εκκλησιαστικό - Λαογραφικό Μουσείο τελεί υπό 
την άμεση εποπτεία της Ιεράς Μητροπόλεως Κυθήρων 
και ως εξηρτημένη Υπηρεσία της διοικείται από πενταμε¬ 
λή Διαχειριστική Επιτροπή, που αποτελείται: α) από τον ε- 
κάστοτε Μητροπολίτη Κυθήρων, ως Πρόεδρο, β) από δύο 
κληρικούς και δύο λαϊκούς - άνδρες ή γυναίκες - μονίμους 
κατοίκους Κυθήρων, ως μέλη της, μαζί με τους αναπλη¬ 
ρωτές τους. Ο ένας από τους δύο κληρικούς απαραίτητα 
θα είναι ο Καθηγούμενος της Ιεράς Μονής του ΟΣΙΟΥ 
ΘΕΟΔΩΡΟΥ, ο οποίος θα είναι και Αντιπρόεδρος του 
Ιδρύματος. 

2. Τα μέλη της Διαχειριστικής Επιτροπής διορίζονται α¬ 
πό το Μητροπολιτικό Συμβούλιο, μετά από πρόταση του 
Μητροπολίτου Κυθήρων. Η θητεία τους είναι τριετής, 
μπορεί να ανανεωθεί κατά τον ίδιο τρόπο και το αξίωμά 
τους είναι τιμητικό και άμισθο. 

Άρθρο 3 

1. Η Διαχειριστική Επιτροπή συνεδριάζει μετά από πρό¬ 
σκληση του Προέδρου της και αποφασίζει έγκυρα όταν 
παρίστανται τουλάχιστον τρία μέλη. Όταν απουσιάζει ο 
Πρόεδρος, συνεδριάζει μόνον εφ’ όσον εξουσιοδοτηθεί 
προς τούτο ο Αντιπρόεδρος. Στην περίπτωση αυτή δεν δι¬ 
καιούται η Διαχειριστική Επιτροπή να συζητήσει και να α¬ 
ποφασίσει για θέματα άλλα, εκτός από εκείνα που ανα¬ 
γράφονται στην ημερήσια διάταξη. 

2. Η Διαχειριστική Επιτροπή κατά την πρώτη συνεδρία¬ 
σή της ορίζει τον Γραμματέα και τον Ταμία. 


3. Καθήκοντα επιμελητούτου Μουσείου ανατίθενται, με 
απόφαση του Μητροπολίτου, σε ένα Κληρικό της Ιεράς 
Μονής του ΟΣΙΟΥ ΘΕΟΔΩΡΟΥ. 

4. Οι αποφάσεις της Διαχειριστικής Επιτροπής λαμβά- 
νονται κατά πλειοψηφία. Σε περίπτωση ισοψηφίας υπέρι- 
σχύειη ψήφος του Προέδρου. 

Άρθρο 4 

1.0 Αντιπρόεδρος αναπληρώνει τον Πρόεδρο μετά από 
έγγραφη εξουσιοδότηση. 

2.0 Γραμματέας διεξάγει την αλληλογραφία, την οποία 
συνυπογράφει με τον Πρόεδρο, τηρεί τα Πρακτικά των 
συνεδριάσεων της Διαχειριστικής Επιτροπής καθώς και 
το Πρωτόκολλο. 

3. Ο Ταμίας διαχειρίζεται την περιουσία του 
Εκκλησιαστικού - Λαογραφικού Μουσείου, είναι υπόλο¬ 
γος έναντι της Διαχειριστικής Επιτροπής και τηρεί τα σχε¬ 
τικά βιβλία και τα παραστατικά έγγραφα πληρωμών. 

Άρθρο 5 

Η Διαχειριστική Επιτροπή διοικεί και διαχειρίζεται το 
Μουσείο και ειδικώτερα: 

1. Παρακολουθεί την, από πλευράς επιστημονικής και 
διοικητικής, λειτουργία του Μουσείου. 

2. Αποφασίζει τις ημέρες και ώρες επισκέψεων στο 
Μουσείο, την οργάνωση εκθέσεων των κειμηλίων, την πα¬ 
ροχή άδειας για αντιγραφή ή φωτογράφιση των εκθεμά¬ 
των. Ρητά απαγορεύεται η εξαγωγή αντικειμένων του 
Μουσείου, έστω και προσωρινά. Κατ’ εξαίρεση επιτρέπε¬ 
ται αυτό μόνο σε ειδικές περιπτώσεις, μετά από αιτιολο¬ 
γημένη ομόφωνη απόφαση της Διαχειριστικής 
Επιτροπής, που θα καθορίζει επακριβώς και την παρεχό¬ 
μενη ασφάλεια και εγγύηση για την επιστροφή τους. 

3. Συντάσει τον Προϋπολογισμό και τον Απολογισμό 
των εσόδων και εξόδων του Μουσείου, τους οποίους υ¬ 
ποβάλλει προς έγκριση εις το Μητροπολιτικό Συμβούλιο 
της Ιεράς Μητροπόλεως Κυθήρων. 

4. Αποδέχεται τις κληρονομιές, κληροδοσίες και δωρε¬ 
ές υπέρ του Μουσείου. 

5. Αποφασίζει για κάθε θέμα που ανάγεται στην επίτευ¬ 
ξη των σκοπών του Μουσείου. 

Άρθρο 6 

Ο Μητροπολίτης - Πρόεδρος του Εκκλησιαστικού - 
Λαογραφικού Μουσείου εκπροσωπείτούτο ενώπιον κάθε 
διοικητικής και δικαστικής Αρχής. Η Διαχειριστική 
Επιτροπή μετά από πρόταση του Προέδρου, μπορεί με 
πράξη της να ορίσει μέλος της, προκειμένου να εκπρο¬ 
σωπήσει το Μουσείο ενώπιον κάθε διοικητικής ή δικαστι¬ 
κής Αρχής. 

ΚΕΦΑΛΑΙΟΝ Β' 

Πόροι του Εκκλησιαστικού Λαογραφικού Μουσείου, 
περιουσία του και διαχείριση αυτών 

Αρθρο 7 

Πόροι του Εκκλησιαστικού - Λαογραφικού Μουσείου εί¬ 
ναι: 

1. Επιχορηγήσεις της Ιεράς Μητροπόλεως Κυθήρων. 

2. Εισφορές των Ιερών Ναών, Μονών και Προσκυ¬ 
νημάτων της Ιεράς Μητροπόλεως Κυθήρων. 

3. Εισφορές Δήμων, Κοινοτήτων, Οργανισμών και 
Νομικών Προσώπων Δημοσίου ή Ιδιωτικού Δικαίου. 

4. Επιχορηγήσεις του Ελληνικού Δημοσίου ή της 
Ευρωπαϊκής Ένωσης. 

5. Κληρονομιές, κληροδοσίες και Δωρεές. 

6. Έσοδα προερχόμενα από κάθε νόμιμη και χρηστή πηγή. 

7. Εισπράξεις από την θέσπιση εισητηρίου εισόδου στο 
Μουσείο. 

Άρθρο 8 

1. Η διοίκηση και διαχείρηση της περιουσίας του 
Εκκλησιαστικού - Λαογραφικού Μουσείου ενεργείται από 
τη Διαχειριστική Επιτροπή. 

2. Για κάθε εισφορά σε χρήμα εκδίδεται γραμμάτιο ει- 
σπράξεως, που υπογράφεται από τον Πρόεδρο και τον 
Ταμία και καταχωρείται ως έσοδο, στο βιβλίο Ταμείου. 
Εισφορά σε κινητό ή ακίνητο είδος, καταχωρίζεται στα οι¬ 
κεία βιβλία του Μουσείου. Για την καταβολή ποσού εκδί- 
δεται σχετικό ένταλμα πληρωμής. 

Άρθρο 9 

Οι πόροι του Εκκλησιαστικού - Λαογραφικού Μουσείου 
διατίθενται: 

1. Για τη συντήρηση των εικόνων, των σκευών, των αμ¬ 
φίων και των λοιπών αντικειμένων του Μουσείου. 

2. Γιατον εξωράίσμό και την συντήρησή του. 

3. Γ ια την κατασκευή ειδικών επίπλων φύλαξης και έκ¬ 
θεσης των Ιερών αντικειμένων. 

4. Γ ιατον κλιματισμό και φωτισμό του κειμηλιαρχείου. 

5. Για κάθε σχετική δαπάνη που θα προβλεφθεί από τον 
προϋπολογισμό του Μουσείου. 

6. Για την αγορά από ιδιώτες ή νομικά πρόσωπα εκκλη¬ 
σιαστικών κειμηλίων που κατέχονται νόμιμα και δεν είναι 
ύποπτη η προέλευσή τους. 

Άρθρο 10 

1. Το Εκκλησιαστικό - Λαογραφικό Μουσείο τηρεί αριθ- 
μημένα και θεωρημένα από τον Πρόεδρο της 
Διαχειριστικής Επιτροπής, τα εξής βιβλία: 

α) Βιβλίο Πρακτικών Διαχειριστικής Επιτροπής, β) 
Βιβλίο Ταμείου, γ) Πρωτόκολλον αλληλογραφίας, δ) 
Βιβλίο εκθεμάτων με πλήρη περιγραφήν, ε) Γραμμάτια 
Εισπράξεων και στ) Εντάλματα πληρωμών. 

Άρθρο 11 

Σε περίπτωση διάλυσης ή κατάργησης του Μουσείου η 
ακίνητη και κινητή περιουσία του περιέχεται στο Νομικό 
Πρόσωπο της Ιεράς Μητροπόλεως. Τα εκθέματα επανέρ¬ 
χονται στις Μονές, τους Ναούς ή τους Ιδιώτες και τα 
Νομικά ή Φυσικά Πρόσωπα από τους οποίους προέρχο¬ 
νται. 

Η απόφαση για τη διάλυση του Μουσείου, πρέπει να εί¬ 
ναι αιτιολογημένη και να συγκεντρώνει τουλάχιστον τέσ¬ 
σερις ψήφους, μαζί με του Προέδρου. 

Άρθρο 12 

Αρμόδια για την ρύθμιση θεμάτων που δεν προβλέπο- 
νται στον Κανονισμό αυτό είναι η Διαχειριστική Επιτροπή. 

Άρθρο 13 

Η ισχύς του Κανονισμού αυτού αρχίζει από τη δημοσί¬ 
ευσή του στην «Εφημερίδα της Κυβερνήσεως» και στο 
Περιοδικό «ΕΚΚΛΗΣΙΑ». 

Άρθρο 14 

Από τις διατάξεις του Κανονισμού αυτού προκαλείται 


δαπάνη σε βάρος του Νομικού Προσώπου της Ιεράς 
Μητροπόλεως Κυθήρων, το ύψος της οποίας δεν μπορεί 
να υπολογισθεί. 

Αθήνα, 4 Οκτωβρίου 1996 

Ο Πρόεδρος 
! Ο Αθηνών ΣΕΡΑΦΕΙΜ 

Ο Αρχιγραμματεύς 
1· Ο Διαυλείας ΔΑΜΑΣΚΗΝΟΣ 

-♦- 

ΚΑΝΟΝΙΣΜΟΣ ΥΠ’ΑΡΙΘΜ. 87/1996 (3) 

Περί συστάσεως και λειτουργίας, εν Κεφαλληνία 
Εκκλησιαστικού - Βυζαντινού Μουσείου της Ιεράς 
Μητροπόλεως Κεφαλληνίας. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Την διάταξιν της παραγρ. 5, άρθρου 45 του Νόμου 
590/1977 «Περί του Καταστατικού Χάρτου της Εκκλησίας 
της Ελλάδος». 

2. Την υπ’ αριθμ. 854/26.8.1996 πρότασιν του 
Σεβασμιωτάτου Μητροπολίτου Κεφαλληνίας. 

3. Την από 11.9.1996 Απόφασιν της Διαρκούς Ιεράς 
Συνόδου. 

4. Την από 4.10.1996 Απόφασιν Αυτής, ψηφίζει: 

Τον υπ’ αριθμ. 87/1996 ΚΑΝΟΝΙΣΜΟΝ, έχονταούτω: 

ΚΑΝΟΝΙΣΜΟΣ ΥΠ’ΑΡΙΘΜ. 87/1996 

«ΠΕΡΙ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ, 
ΕΚΚΛΗΣΙΑΣΤΙΚΟΥ - ΒΥΖΑΝΤΙΝΟΥ ΜΟΥΣΕΙΟΥ 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΕΦΑΛΛΗΝΙΑΣ» 

Άρθρον 1 

Συνιστάται εν Κεφαλληνία και εις τον χώρον του 
Μοναστηριακού συγκροτήματος της Ιστορικής Ιεράς 
Μονής Αγίου Ανδρέου Μηλαπιδιάς «Εκκλησιαστικόν - 
Βυζαντινόν Μουσείον». 

Άρθρον 2 

Το Εκκλησιαστικόν - Βυζαντινό Μουσείον έχει ιδικήντου 
σφραγίδα, η οποία φέρει κυκλικώςτας λέξεις: «ΕΚΚΛΗΣΙ¬ 
ΑΣΤΙΚΟΝ - ΒΥΖΑΝΤΙΝΟΝ ΜΟΥΣΕΙΟΝ ΚΕΦΑΛΛΗΝΙΑΣ» ε- 
ξωτερικώς. Εις δεύτερον κύκλον αναγράφεται «ΙΕΡΑ 
Μ ΗΤΡΟ ΠΟΛΙΣ ΚΕΦΑΛΛΗ ΝI ΑΣ» και εις το κέντρον δικέφα¬ 
λος αετός. 

Άρθρον 3 

Σκοπός του Εκκλησιαστικού Βυζαντινού Μουσείου είναι 
η συγκέντρωσις, διαφύλαξις, συντήρησις και έκθεσις 
Εκκλησιαστικών κειμηλίων Χριστιανικής τέχνης, ιστορι¬ 
κής και αρχαιολογικής αξίας, ευρισκομένων εις τους 
Ιερούς Ναούς και τας ερειπωμένος Ιεράς Μονάς της 
Νήσου Κεφαλληνίας και υποκειμένων εις τον κίνδυνον 
φθοράς ή απώλειας. Εις το Μουσείον θα συγκεκτρώνω- 
νται και τα Ιερά κειμήλια που εκλάπησαν από την 
Κεφαλληνίαν και ανευρέθησαν υπό της Αστυνομίας εις 
άλλους τόπους, όταν οι Ναοί εις τους οποίους ανήκουν 
δεν πληρούν τους απαραίτητους όρους ασφαλείας. 

Άρθρον 4 

1. Το Μουσείον τελεί υπό την εποπτείαν της Ιεράς 
Μητροπόλεως Κεφαλληνίας και διοικείται υπό πενταμε- 

λούς Διοικητικού Συμβουλίου, αποτελουμένου: α) έκτου 
εκάστοτε Μητροπολίτου Κεφαλληνίας, ως Προέδρου, ή 
του αναπληρωτού αυτού, β) της εκάστοτε Καθηγούμενης 
της Ιεράς Μονής Αγίου Ανδρέου, ως αντιπροέδρου, γ) 
του εκάστοτε διευθυντού αυτού ως μέλους του 
Διοικητικού Συμβουλίου και δ) εκ δύο (2) πολιτών 
Κεφαλλήνων, ανδρών ή γυναικών, οι οποίοι ασχολούνται 
με τα γράμματα και ταςτέχνας. 

2. Τα μέλη του Διοικητικού Συμβουλίου διορίζονται υπο 
του Σεβ. Μητροπολίτου, προτάσει του Ηγουμενοσυμ¬ 
βουλίου της Ιεράς Μονής Αγίου Ανδρέου Μηλαπιδιάς, η 
θητεία των είναι τριετής, δυναμένη να ανανεωθή και το α¬ 
ξίωμά των τιμητικόν και άμισθον. Δια της αυτής ως άνω 
διαδικασίας τα μέλη του Διοικητικού Συμβουλίου, δύνα- 
νται, εφ’ όσον παραμένουν μόνιμοι κάτοικοι Κεφαλληνίας, 
να επαναδιορίζωνται επί συναπτός τριετίας εάν τούτο ή- 
θελεν αποβή επ' αγαθώ της προωθήσεως του έργου και 
της ευρύθμου λειτουργίας του Εκκλησιαστικού 
Μουσείου. 

Άρθρον 5 

1. Το Διοικητικόν Συμβούλιον συνέρχεται τη προσκλή- 
σειτου Προέδρου. Ευρίσκεται εν απαρτία και αποφασίζει 
εγκύρως όταν παρίστανται τουλάχιστον τρία μέλη. 

2. Κατά την πρώτην συνεδρίασιν του Διοικητικού 
Συμβουλίου εκλέγεται ο Ταμίας και ο Γραμματεύς αυτού. 

Άρθρον 6 

Ο Προϋπολογισμός και ο Απολογισμός του 
Εκκλησιαστικού Μουσείου συντάσσονται υπό του 
Διοικητικού Συμβουλίου και υποβάλλονται εις το 
Μητροπολιτικόν Συμβούλιον προς έγκρισιν. 

Άρθρον 7 

Ο Πρόεδρος του Διοικητικού Συμβουλίου ή ο νόμιμος α¬ 
ναπληρωτής αυτού, εκπροσωπεί το Εκκλησιαστικόν 
Μουσείον ενώπιον πάσης δικαστικής και διοικητικής 
Αρχής, Δύναταιτο Διοικητικόν Συμβούλιον να ορίζει και έ¬ 
τερον μέλος αυτού διατηντοιαύτην εκπροσώπησιν. 

Άρθρον 8 

1. Πόροι του Εκκλησιαστικού Μουσείου είναι: 
α. Εισφοραί Ιερών Ναών και Μονών. 

β. ΚληρονομίαικαιΔωρεαί. 
γ. Κρατικοί επιχορηγήσεις. 

δ. Τα έσοδα εκ πωλήσεως καρτ - ποστάλ, διαφανειών με 
τα εκθέματα του Μουσείου και αντιγράφων των Ιερών 
Εικόνων. 

ε. Το προϊόν εισιτηρίου καταβαλλομένου υπό των 
Επισκεπτών. Εισιτήριον δεν καταβάλλουν οι νέοι κάτω 
των 18 ετών, οι σπουδασταί, οι πολύτεκνοι, οι άποροι και 
οι Ιερωμένοι. 

2. Οι πόροι του Εκκλησιαστικού Μουσείου διατίθενται: 
α. Δια τας ανάγκας λειτουργίας και συντηρήσεως των 

κτιρίων του Εκκλησιαστικού Μουσείου και του παλαιού 
Καθολικού της Ιεράς Μονής Αγίου Ανδρέου Μηλαπιδιάς. 
β. Δια την συντήρησιντων Ιερών Εικόνων και Κειμηλίων, 
γ. Δια τον εξοπλισμόν του Εκκλησιαστικού - Βυζαντινού 
Μουσείου. 

δ. Δια την μισθοδοσίαν του μονίμου και εκτάκτου προ¬ 
σωπικού. 

ε. Δια την κάλυψιν πάσης δαπάνης αναγκαίας δια την 
λειτουργίαν του Μουσείου και την επίτευξιντων σκοπών 
αυτού. 


στ. Δια την αγοράν Ιερών εικόνων και κειμηλίων σχετι- 
ζομένων με την Εκκλησιαστικήν Ιστορίαν και Τέχνην της 
Κεφαλληνίας. 

Άρθρον 9 

1. Η διοίκησις και διαχείρησις της περιουσίας του 
Εκκλησιαστικού Βυζαντινού Μουσείου ενεργείται υπό 
του Διοικητικού Συμβουλίου. 

2. Δι’ εκάστην εισφοράν εις χρήμα εκδίδεται 
Γραμμάτιον εισπράξεως, το οποίον υπογράφεται από τον 
Πρόεδρον και τον Ταμίαν. Δι’ οιανδήποτε άλλην εισφοράν 
εις είδος γίνεται σχετική καταχώρισις εις τα οικεία βιβλία 
του Εκκλησιαστικού - Βυζαντινού Μουσείου. 

3. Το Εκκλησιαστικόν - Βυζαντινόν Μουσείον τηρεί η- 
ριθμημένα και θεωρημένα από τον Πρόεδρον του 
Διοικητικού Συμβουλίου τα εξής βιβλία: 

α. Βιβλίον Πρακτικών Δ.Σ. 
β. ΒιβλίονΤαμείου. 

γ. Στέλεχος Γραμματείου Εισπράξεων και ενταλμάτων 
πληρωμών. 

δ. Πρωτόκολλον αλληλογραφίας, 
ε. Βιβλίον εκθεμάτων. 

4. Προκειμένου να εισαχθούν εις το Μουσείον ιερά κει¬ 
μήλια, υπογράφεται ειδικόν Πρωτόκολλον παραλαβής 
και παραδόσεως εις τετραπλούν, εν, των οποίων παρα¬ 
μένει εις το Εκκλησιαστικόν - Βυζαντινόν Μουσείον, έτε¬ 
ρον εις τον εξ ου ελήφθησαν φορέα (I. Ναόν, φυσικόν 
πρόσωπον), άλλο εις την Ιερόν Μητρόπολιν Κεφαλληνίας 
και το τελευταίον εις την αρμοδίαν υπηρεσίαν του 
Υπουργείου Πολιτισμού (Έκτη εφορία Βυζαντινών 
Αρχαιοτήτων). Το πρωτόκολλον παραλαβής και παραδό¬ 
σεως συνοδεύεται πάντοτε από φωτογραφίαν του κειμη¬ 
λίου ή του αντικειμένου. 

Άρθρον 10 

1. Δια της ανάγκας λειτουργίας του Εκκλησιαστικού - 
Βυζαντινού Μουσείου, συνιστώνεται αι εξής θέσεις: 

α) Μία (1) θέσις Διευθυντού, ΠΕ Κλάδου 
β) Μία (1) θέσις Φροντιστού, ΔΕ’ Κλάδου 
γ) Μία (1) θέσις Λογιστού, ΔΕ' Κλάδου 

2. Το Διοικητικόν Συμβούλιον δύναται να προσλάβει ε¬ 
ποχικούς υπαλλήλους προκειμένου να καλυφθούν αι α- 
νάγκαιτου Μουσείου. 

Η πλήρωσις των θέσεων γίνεται με απόφασιν του 
Διοικητικού Συμβουλίου. Εις τας ως άνω θέσεις δύνανται 
να τοποθετηθούν και άτομα που επιθυμούν να προσφέ¬ 
ρουν τας υπηρεσίας των δωρεάν ή και εποχικώς. 

Άρθρον 11 

1. Τα εκθέμετα ανήκουν εις την Ιεράν Μονήν Αγίου 
Ανδρέου Μηλαπιδιάς και επ’ ουδενί λόγω επιστρέφονται 
εις τους παραχωρήσαντας αυτά πλην των παραχωρηθέ- 
ντων προς φύλαξιν, συντήρησιν και έκθεσιν. 

2. Η περιουσία του Εκκλησιαστικού - Βυζαντινού 
Μουσείου εν περιπτώσει διαλύσεώς του περιέρχεται εις 
την Ιεράν Μονήν Αγίου Ανδρέου Μηλαπιδιάς. 

3. Η μελέτη και φωτογράφησις των έργων του 
Μουσείου υπό φορέων ή φυσικών προσώπων, επιτρέπε¬ 
ται μόνον κατόπιν αιτήσεως και γραπτής αδείας εκ της 
Εκκλησιαστικής αρχήςτουτόπου και του Διευθυντούτου 
Μουσείου. 

Άρθρον 12 

Το Διοικητικόν Συμβούλιον εν συνεργασία με το 

Ηγουμενοσυμβούλιον της Ιεράς Μονής Αγίου Ανδρέου 
Μηλαπιδιάς, έχει την δυνατότητα πραγματοποιήσεως ε¬ 
πιστημονικών συνεδρίων με θέμτα που αφορούν την 
Ορθοδοξίαν, την Ιστορίαν και την Τέχνην, ως και αναλο¬ 
γών εκδόσεων. 

Άρθρον 13 

Δια παν θέμα, μη προβλεπόμενον υπό του παρόντος 
Κανονισμού, επιλαμβάνεται το Διοικητικόν Συμβούλιον. 

Άρθρον 14 

Η ισχύς του παρόντος Κανονισμού άρχεται από της δη- 
μοσιεύσεως αυτού εις την Εφημερίδα της Κυβερνήσεως 
και εις το επίσημον Δελτίον της Εκκλησίας της Ελλάδος 
«ΕΚΚΛΗΣΙΑ». 

Άρθρον 15 
Κάλυψη δαπάνης 

Εκ των διατάξεων του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Κεφαλληνίας, το ύ¬ 
ψος της οποίας δεν δύναται να προσδιορισθή. 

Αθήνα, 4 Οκτωβρίου 1996 

Ο Πρόεδρος 
ί Ο Αθηνών ΣΕΡΑΦΕΙΜ 

Ο Αρχιγραμματεύς 
Τ Ο Διαυλείας ΔΑΜΑΣΚΗΝΟΣ 

- ^ — 

ΚΑΝΟΝΙΣΜΟΣ ΥΠ'ΑΡΙΘΜ. 88/1996 (4) 

Περί λειτουργίας, διοικήσεως καιδιαχειρίσεωςτου Ιερού 

Προσκυνήματος των Κατακομβών της Νήσου Μήλου, 

της Ιεράς Μητροπόλεως Σύρου. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ' όψει: 

1. Τας διατάξεις των άρθρων 1, παράγρ, 4 και 59 του 
Νόμου 590/1977 «Περί του Καταστατικού Χάρτου της 
Εκκλησίας της Ελλάδος». 

2. Την υπ’ άριθμ. 286/9.6.1995 πρότασιν του 
Σεβασμιωτάτου Μητροπολίτου Σύρου. 

3. Την από 25.8.1995 Απόφασιν της Διαρκούς Ιεράς 
Συνόδου. 

4. Την από 4.10.1996 Απόφασιν Αυτής, ψηφίζει: 

Τον υπ' αριθμ. 88/1996 ΚΑΝΟΝΙΣΜΟΝ, έχοντα ούτω: 

ΚΑΝΟΝΙΣΜΟΣ ΥΠ’ΑΡΙΘΜ. 88/1996 

«ΠΕΡΙ ΛΕΙΤΟΥΡΓΙΑΣ, ΔΙΟΙΚΗΣΕΩΣ ΚΑΙ ΔΙΑΧΕΙΡΙΣΕΩΣ 
ΤΟΥ ΙΕΡΟΥ ΠΡΟΣΚΥΝΗΜΑΤΟΣ 
ΤΩΝ ΚΑΤΑΚΟΜΒΩΝ ΤΗΣ ΝΗΣΟΥ ΜΗΛΟΥ 
ΤΗΣ ΙΕΡΑΣ ΜΗΤΡΟΠΟΛΕΩΣ ΣΥΡΟΥ» 

Άρθρον 1 

Το Παλαιοχριστιανικόν Μνημείοντων Κατακομβών της 
νήσου Μήλου, αποτελεί Νομικόν Πρόσωπον Ιδιωτικού 
Δικαίου, υπό την επωνυμίαν «ΙΕΡΟΝ ΠΡΟΣΚΥΝΗΜΑ 
ΚΑΤΑΚΟΜΒΩΝ ΝΗΣΟΥ ΜΗΛΟΥ», έχον ιδίαν σφραγίδα 
κυκλικήν φέρουσαν γύρωθεν τας λέξεις: «ΙΕΡΑ 
ΜΗΤΡΟΠΟΛΙΣ ΣΥΡΟΥ - ΙΕΡΟΝ ΠΡΟΣΚΥΝΗΜΑ 
ΚΑΤΑΚΟΜΒΩΝ ΝΗΣΟΥ ΜΗΛΟΥ» καιειςτο μέσον δικέφα¬ 
λον βυζαντινόν αετόν. 


Άρθρον 2 

Αι κατακόμβαι, αι ευρισκόμενοι εις το χωρίον Τρυπητή 
της νήσου Μήλου,αποτελούσαι το αρχαιότερον και μονα¬ 
δικόν εν Ελλάδι Παλαιοχριστιανικόν μνημείον, είναι χώ¬ 
ρος Λατρείας και Προσευχής, αλλά και τόπος αρχαιολο¬ 
γικός υψίστου ενδιαφέροντος και σπουδαιότητος. 
Αποπνέει εισέτι εκ των τάφων και των ιερών αυτών σπη¬ 
λαίων η ευωδία των ψυχών των αγίων και μαρτύρων, των 
απ' αιώνων εκεί αναπαυομένων κατά τους χρόνους των 
διωγμών της Εκκλησίας του Χριστού, «της στολισαμένης 
ως πορφύραν και βύσσοντα αίματα αυτών». 

Ένεκα τούτου και εν όψει μάλιστα των κρίσιμων ιστορι¬ 
κών και εθνικών στιγμών τας οποίας διερχόμεθα ως 
Έθνος, η λειτουργία του Ιερού Προσκυνήματος έχει πρω- 
τίστως ως σκοπόντην διάσωσιν και διατήρησιν αυτού, την 
ενίσχυσιντου θρησκευτικού και εθνικού φρονήματος του 
πιστού λαού της νήσου Μήλου, αλλά και την προβολήν 
παγκοσμίως του Ελληνορθόδοξου πνεύματος, ως τούτο 
διετηρήθη δια μέσου των αιώνων και δια του ιερού τούτου 
ευλογημένου τόπου των Κατακομβών. 

Άρθρον 3 

Η διοίκησις και η διαχείρισιςτου Ιερού Προσκυνήματος 
ενεργείται υπό επταμελούς Διοικούσης Επιτροπής, απο- 
τελουμένης εκ του εκάστοτε Σεβασμιωτάτου 
Μητροπολίτου Σύρου, ως Προέδρου (άρθρον 59, παρ. 2 
Ν. 590/1977) ή του υπ' αυτού διοριζομένου κληρικού, και 
εξ έξι (6) μελών, τα οποία ως και οι αναπληρωταίτων, διο¬ 
ρίζονται και παύονται δια πράξεως του Σεβασμιωτάτου 
Μηροπολίτου Σύρου, δια μίαντριετίαν, μετά την λήξιντης 
οποίας είναι επιτρεπτός ο επαναδιορισμός των. 

Άρθρον 4 

Η Διοικούσα Επιτροπή κατά την πρώτην συνεδρίαν αυ¬ 
τής συγκροτείται εις σώμα και εκλέγει μεταξύ των μελών 
της, τον Αντιπρόεδρον, τον Γραμματέα και τον Ταμία αυ¬ 
τής. Δια να υπάρξη απαρτία απαιτείται η παρουσία πέντε 
τουλάχιστον εκ των μελών της Διοικούσης Επιτροπής, 
παρόντος του Προέδρου, αι δε αποφάσεις λαμβάνονται 
κατά πλειοψηφίαν των παρόντων Μελών και εις περίπτω- 
σιν ισοψηφίας υπερέχει η ψήφος του Προέδρου. Αι απο¬ 
φάσεις υπόκεινται εις την έγκρισιν της Ιεράς 
Μητροπόλεως Σύρου. 

Άρθρον 5 

Η Διοικούσα Επιτροπή συνεδριάζειτακτικώς μίαν φορά 
τουλάχιστον κατά μήνα. Δια της προσκλήσεως ορίζονται 
η ημέρα και η ώρα ως και τα προς συζήτησιν θέματα. 
Οσάκις παρίσταται ανάγκη η Διοικούσα Επιτροπή καλεί¬ 
ται υπό του Προέδρου εις έκτακτον συνεδρίαν. Έκτακτον 
συνεδρίαν δύνανται να ζητήσουν δι’ αιτήσεως προς τον 
Πρόεδρον, τρία τουλάχιστον εκ των μελών. Εις την αίτη- 
σιν αιτιολογείται η ανάγκη της συγκλήσεως εκτάκτου συ¬ 
νεδρίας. 

Άρθρον 6 

Η Διοικούσα Επιτροπή έχει τα κάτωθι καθήκοντα: 

1. Μεριμνά πρωτίστως δια την παντίτρόπω διάσωσιν και 
προβολήντου Ιερού Προσκυνήματος, την αξιοποίησιν και 
επαναλειτουργίαναυτούωςτόπουΛειτουργικήςπροσευ- 
χής, αλλά και ασφαλώς ως τόπου επισκέψεως των προ¬ 
σκυνητών - επισκεπτών. 

2. Μεριμνά δια την διοίκησιν και διαχείρισιν της περιου- 

σίας αυτού και την είσπραξιντων εκταύτης εισοδημάτων. 

3. Καταρτίζει τον Προϋπολογισμόν και Απολογισμόν 
του Προσκυνήματος, τους οποίους υποβάλλει προς έ- 
γκρισιν, εις την Ιεράν Μητρόπολιν Σύρου. 

4. Μεριμνά δια την εφαρμογήν των διατάξεων του πα¬ 
ρόντος Κανονισμού. 

Άρθρον 7 

Η Διαχειριστική Επιτροπή τηρεί τα κάτωθι βιβλία: 

1. Διπλότυπα γραμμάτια εισπράξεων εξ ηριθμημένου 
βιβλίου. 

2. Διπλότυπα γραμμάτια πληρωμών εξ ηριθμημένου βι¬ 
βλίου Εις τα γραμμάτια επισυνάπτονται τα σχετικά δικαι- 
ολογητικά. 

3. Βιβλίον Ταμείου. 

4. Βιβλίον Πρακτικών Δ.Ε. 

5. Βιβλίον Πρωτοκόλλου Αλληλογραφίας. 

6. Βιβλίον Τιμαλφών, κ.λπ. κινητών περιουσιακών στοι¬ 
χείων και 

7. Κτηματολόγιον. 

Άρθρον 8 

Πόροι του Ιερού Προσκυνήματος είναι: 

1. Το ήδη εισπραχθέν ποσόν εκ του Πανελληνίως διε- 
νεργηθέντος Εράνου, το οποίον καιδιατεθήσεταιειςτο α¬ 
κέραιον ως έχει ήδη προαποφασισθή. 

2. Αι περί του Ιερού Προσκυνήματος κρατικοί χορηγίας 
δωρεαί, κληρονομιάς κληροδοσίαι και λοιπαί πάσης (ρύ¬ 
σεως αφιερώσεις και τυχόν εισφοραί των πιστών. 

3. Πάσαι εκ της κινητής και ακινήτου περιουσίας του 
Ιερού Προσκυνήματος πρόσοδος 

Άρθρον 

Αι ετήσιαι δαπάναι προβλέπονται δι’ αναγραφής κονδυ- 
λίων, εις τον Προϋπολογισμόν. Κατόπιν ητιολογημένης α- 
ποφάσεως της Διοικούσης Επιτροπής και εγκρίσεως της 
Ιεράς Μητροπόλεως Σύρου, επιτρέπεται η αναθεώρησις 
του προϋπολογισμού, διαρκούντος του διαχειριστικού έ¬ 
τους. 

Άρθρον 10 

Το Νομικόν Πρόσωπον του Ιερού Προσκυνήματος εκ¬ 
προσωπείται ενώπιον των Δικαστηριών και πάσης άλλης 
εν γένει Αρχής υπό του Προέδρου της Διοικούσης 


Επιτροπής ή από μέλους το οποίον ορίζεται δι’ αποφάσε- 
ως αυτής. Τον επαγόμενον όρκον ενώπιον οιουδήποτε 
Δικαστηρίου δίδει το οριζόμενον δια πράξεως της 
Διοικητικής Επιτροπής Μέλος αυτής. 

Άρθρον11 

Εφημεριακά καθήκοντα εις το Ιερόν Προσκύνημα εκτε- 
λεί ο Εφημέριος του Ιερού Ναού Αγίου Νικολάου 
Τρυπητής, η εν αδυναμία τούτου, ως ήθελεν ορίσει ο 
Σεβασμιώτατος Πρόεδρος. 

Άρθρον 12 

Η Ιερά Μητρόπολις Σύρου ασκεί κανονικήν και διαχειρι¬ 
στικήν εποπτείαν επί της λειτουργίας του Ιερού 
Προσκυνήματος. Ό,τι δεν προβλέπεται δια του παρόντος 
Κανονισμού συμπληρούται δια των οριζομένων υπό του 
υπ’ αριθμ. 7/1970 Κανονισμού της I. Συνόδου της 
Εκκλησίας της Ελλάδος «Περί Ιερών Προσκυνημάτων» 
και των διατάξεων του υπ' αριθμ. 8/1979 Κανονισμού 
«Περί I. Ναών και Ενοριών». 

Άρθρον 13 

Ο παρών Κανονισμός δύναται να συμπληρωθή ή να τρο- 
ποποιηθή εν όλω ή εν μέρει υπό της Διοικούσης 
Επιτροπής, η απόφασιςτης οποίας τελεί υπό την έγκρισιν 
της Ιεράς Μητροπόλεως Σύρου και της Ιεράς Συνόδου. 

Άρθρον 14 

Η ισχύς του παρόντος Κανονισμού άρχεται από της δη- 
μοσιεύσεως αυτού εις την Εφημερίδα της Κυβερνήσεως 
και το επίσημον δελτίον «ΕΚΚΑΗΣΙΑ» της Εκκλησίας της 
Ελλάδος. 

Άρθρον 15 

Από τις διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Σύρου, το ύψος της 
οποίας δεν δύναται να προσδιορισθή. 

Αθήνα, 4 Οκτωβρίου 1996 

Ο Πρόεδρος 
Τ Ο Αθηνών ΣΕΡΑΦΕΙΜ 

Ο Αρχιγραμματεύς 
Τ Ο Διαυλείας ΔΑΜΑΣΚΗΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


